Združenie obcí aglomerácia Rajecké Teplice, Námestie SNP 29/1, 013 13 Rajecké Teplice

**SÚŤAŽNÉ PODKLADY**

**Aglomerácia Rajecké Teplice – rozšírenie splaškovej kanalizácie**

Súlad súťažných podkladov so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov potvrdzuje:

Banská Bystrica, dňa 02.07.2018

 Lukáš Klibáni

 osoba zodpovedná za verejné obstarávanie

OBSAH SÚŤAŽNÝCH DOKLADOV

I. Všeobecné informácie

1. Identifikácia verejného obstarávateľa

2. Predmet zákazky

3. Komplexnosť prác

4. Zdroje finančných prostriedkov

5. Typ zmluvy

6. Miesto a termín uskutočnenia stavebných prác

7. Oprávnený záujemca/uchádzač

8. Variantné riešenie

9. Platnosť ponuky

10. Náklady na ponuku

11. Zodpovednosť záujemcu/uchádzača za preštudovanie súťažných podkladov

12. Pracovná sila

13. Právo

II. Komunikácia, vysvetľovanie a doplnenie súťažných podkladov

14. Komunikácia medzi obstarávateľom a záujemcami/uchádzačmi

15. Vysvetľovanie a doplnenie súťažných podkladov

16. Obhliadka miesta plnenia zmluvy

III. Zábezpeka ponuky

17. Zábezpeka na súťažnú ponuku

IV. Príprava a predloženie ponuky

18. Jazyk ponuky

19. Vyhotovenie ponuky

20. Obsah ponuky

21. Označenie obalov písomných ponúk

22. Miesto a lehota na predkladanie ponúk

23. Doplnenie, zmena a odvolanie ponuky

24. Oneskorené ponuky

25. Cena ponuky

26. Mena ponuky

27. Náklady súvisiace s ponukou

V. Otváranie,  vyhodnotenie a prijatie ponuky

28. Otváranie ponúk

29. Dôvernosť procesu verejného obstarávania

30. Vyhodnotenie ponúk a vysvetlenie ponúk

31. Kritériá na vyhodnotenie ponuky

VI. Informácia o výsledku vyhodnotenia ponúk a uzavretie zmluvy

32. Informácia o výsledku vyhodnotenia ponuky

33. Uzavretie zmluvy

VII. Ďalšie požiadavky pre úspešného uchádzača pri uzavretí zmluvy

34. Ďalšie požiadavky na úspešného uchádzača pri uzavretí zmluvy

VIII. Záverečné ustanovenia

35. Etické podmienky

36. Zrušenie súťaže

37. Osobitné ustanovenia

## VŠEOBECNÉ InFORMÁCIE

# 1. identifikácia verejného obstarávateľa

Názov: Združenie obcí aglomerácia Rajecké Teplice

Adresa sídla: Námestie SNP 29/1, 013 13 Rajecké Teplice

IČO: 42387124

DIČ : 2024094446

Kontaktná osoba: Mgr. Katarína Hollá

Telefón: 041/5099060

e-mail: primator@rajecke-teplice.sk

Kontaktné miesto: SQM, s.r.o.

Adresa sídla: Partizánska cesta 71, 974 01 Banská Bystrica, SR

Kontaktná osoba: Lukáš Klibáni

Telefón: +421 904 746 992

e-mail: lukas@sqm.sk

# 2. predmet Zákazky

#

**2.1 Názov predmetu zákazky:**

„Aglomerácia Rajecké Teplice – rozšírenie splaškovej kanalizácie“.

**2.2 Predpokladaná hodnota zákazky:** 7 237 150,03 EUR bez DPH

**2.3 Stručný popis predmetu zákazky:**

Predmetom zákazky je rozšírenie splaškovej kanalizácie v aglomerácii mesta Rajecké Teplice.

**2.4 Podrobný popis predmetu zákazky:**

Projekt rieši dobudovanie splaškovej kanalizácie vo všetkých štyroch obciach aglomerácie Rajecké Teplice, v ktorých je absencia funkčnej kanalizačnej siete problémom. Ide o mesto Rajecké Teplice a obce Stránska, Konská a Kamenná Poruba. Vo všetkých obciach patriacich do aglomerácie je čiastočne vybudovaná kanalizácia s odvádzaním splaškových vôd prostredníctvom centrálneho zberača do ČOV Žilina. Realizáciou projektu dôjde k vybudovaniu kanalizačných sietí v celkovej dĺžke viac ako 18 km a tým ka zabezpečeniu odvádzania a čistenia komunálnych vôd na ČOV Žilina.

**2.5 Spoločný slovník obstarávania:**

Hlavný predmet zákazky (CPV): 45332000

# 3. Komplexnosť prác

* 1. Uchádzač predloží ponuku na celé dielo.

# 4. zdroje finančných prostriedkov

* 1. Predmet zákazky bude spolufinancovaný z rozpočtu Európskej únie - P KŽP, Prioritná os: 1. Udržateľné využívanie prírodných zdrojov prostredníctvom rozvoja environmentálnej infraštruktúry, špecifický cieľ: 1.2.1 Zlepšenie odvádzania a čistenia komunálnych odpadových vôd v aglomeráciách nad 2 000 EO v zmysle záväzkov SR voči EÚ, Kód výzvy: OPKZP-PO1-SC121/122-2015 a zo štátneho rozpočtu. Verejný obstarávateľ neposkytuje na plnenie predmetu zmluvy preddavok. Platby sa budú realizovať bezhotovostným stykom na základe vystavených faktúr.
	2. Verejný obstarávateľ si vyhradzuje právo neprijať ani 1 ponuku a neuzavrieť zmluvu so žiadnym uchádzačom v prípade, ak ceny bez DPH v predložených ponukách budú vyššie ako predpokladaná hodnota zákazky. Verejný obstarávateľ si vyhradzuje právo postupovať v zmysle § 57 ods.1, ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a neuzavrieť zmluvu s úspešným uchádzačom v prípade nepridelenia nenávratného finančného príspevku zo Štrukturálnych fondov Európskych spoločenstiev a zo štátneho rozpočtu alebo aj v prípade neudelenia súhlasu na podpis ZoD.

# 5. Typ zmluvy

5.1 Výsledkom užšej súťaže bude zmluva o dielo podľa § 536 zákona č. 513/1991 Zb. Obchodný zákonník v znení neskorších predpisov.

5.2 Podrobné vymedzenie zmluvných podmienok uskutočnenia stavebných prác tvorí prílohu č. 2 týchto súťažných podkladov.

# 6. Miesto a termín uskutočnenia stavebných prác

6.1 Miesto uskutočnenia stavebných prác: Kraj Žilinský, okres Žilina, mesto Rajecké Teplice, obec Kamenná Poruba, obec Konská, obec Stránske.

6.2 Začatie realizácie stavebných prác: **odovzdaním staveniska do 10 dní odo dňa nadobudnutia účinnosti zmluvy o dielo**

6.3 Ukončenie realizácie: **do 24 mesiacov od odovzdania staveniska**

# 7. oprávnený záujemca/uchádzač

7.1 Ponuku môže predložiť len uchádzač/skupina dodávateľov, ktorého/ktorých verejný obstarávateľ vyzval na predloženie ponuky.

7.2 Ponuku môže predložiť aj skupina dodávateľov podľa § 37 zákona o verejnom obstarávaní. V takomto prípade je skupina dodávateľov povinná predložiť doklady podpísané všetkými členmi skupiny dodávateľov splnomocňujúce vedúceho člena skupiny konať v mene ostatných členov skupiny v rámci tejto súťaže .

7.3 V prípade prijatia ponuky skupiny dodávateľov sa vyžaduje, aby skupina pred podpisom zmluvy uzatvorila a predložila verejnému obstarávateľovi zmluvu v súlade s platnými predpismi Slovenskej republiky (napr. § 829 zákona č. 40/1964 Z. z. Občiansky zákonník v znení neskorších predpisov), ktoré budú zaväzovať zmluvné strany, aby ručili spoločne a nerozdielne za záväzky voči objednávateľovi, vzniknuté pri realizácii predmetu zákazky.

7.4 Každý uchádzač môže predložiť iba jednu ponuku. Uchádzač nemôže byť v tom istom postupe zadávania zákazky súčasne členom skupiny dodávateľov, ktorá predkladá inú ponuku.

# 8. Variantné riešenie

8.1 Variantné riešenia nie sú povolené. Ak súčasťou ponuky bude aj variantné riešenie, toto nebude zaradené do vyhodnotenia a bude sa naň hľadieť akoby nebolo predložené.

# 9. Platnosť ponuky

#

9.1 Ponuky zostávajú platné počas lehoty viazanosti ponúk **do 31.01.2019**.

9.2 V prípade uplatnenia revíznych postupov sa uchádzačom oznámi predpokladané predĺženie lehoty viazanosti ponúk.

 V takom prípade ponuky zostávajú platné a uchádzači zostávajú svojou ponukou viazaní do uplynutia obstarávateľom oznámenej, primerane predĺženej lehoty viazanosti ponúk.

# 10. Náklady na ponuku

10.1 Všetky výdavky spojené s prípravou a predložením ponuky znáša uchádzač bez finančného nároku voči verejnému obstarávateľovi.

10.2 Ponuky doručené verejnému obstarávateľovi na adresu uvedenú v bode 22.1 a predložené v lehote na predkladanie ponúk podľa bodu 22.2 sa počas plynutia lehoty viazanosti ponúk a ani po uplynutí lehoty viazanosti ponúk podľa bodu 9.1 uchádzačom nevracajú, zostávajú súčasťou dokumentácie o súťaži.

# 11. Zodpovednosť záujemcu/uchádzača za preštudovanie súťažných podkladov

11.1 Súťažné podklady pozostávajú z nasledujúcich dokumentov a je potrebné ich interpretovať v spojení s akýmikoľvek vysvetleniami a doplneniami vydanými v súlade s bodom 15 týchto súťažných podkladov:

 **SÚŤAŽNÉ PODKLADY – POKYNY PRE UCHÁDZAČOV**

 **PONUKOVÝ LIST**

 **NÁVRH ZMLUVY O DIELO**

 **Projektová dokumentácia**

 **VÝKAZ VÝMER**

 11.2 Záujemcovia/uchádzači zodpovedajú za pozorné preštudovanie súťažných podkladov, vrátane všetkých doplnení súťažných podkladov, ktoré môžu byť vydané počas lehoty na vysvetľovanie prípadne doplnenie súťažných podkladov. V prípade, že uchádzač uspeje, nebudú sa brať do úvahy žiadne nároky na zmenu/úpravu ceny ponuky vyplývajúce z chýb alebo opomenutí povinností uchádzača.

 11.3 Predložením svojej ponuky uchádzač v plnom rozsahu a bez obmedzenia akceptuje všetky zmluvné podmienky a požiadavky zákazky vrátane všetkých častí obsiahnutých v týchto súťažných podkladoch a v oznámení o vyhlásení verejného obstarávania ako výlučné podmienky verejného obstarávateľa v tomto postupe zadávania zákazky.

11.4 Verejný obstarávateľ si vyhradzuje právo preveriť pravdivosť dokladov, dokumentov, údajov a informácií uvedených a predložených uchádzačom v ponuke.

# 12. pracovná sila

12.1 Je potrebné rešpektovať podmienky týkajúce sa zamestnávania pracovnej sily v Slovenskej republike a povinnosť dodržiavať všetky predpisy, pravidlá alebo inštrukcie, ktoré sa týkajú podmienok zamestnávania ktoréhokoľvek zamestnanca.

# 13. právo

13.1 Predložením svojich ponúk sa uchádzači pokladajú za oboznámených so všetkými relevantnými zákonmi a predpismi v Slovenskej republike, ktoré akýmkoľvek spôsobom môžu ovplyvňovať alebo platia pre operácie a činnosti obsiahnuté v ponuke a následne v zmluve o dielo.

## Komunikácia, vysvetľovanie a doplnenie súťažných podkladov

# 14. Komunikácia medzi obstarávateľom a záujemcami/ uchádzačmi

14.1 Komunikácia a dorozumievanie medzi verejným obstarávateľom a záujemcami/uchádzačmi sa uskutočňuje písomne prostredníctvom pošty alebo elektronicky v slovenskom jazyku. Verejný obstarávateľ bude postupovať podľa §20 zákona o verejnom obstarávaní.

14.2 Elektronickou komunikáciou je výhradne komunikácia prostredníctvom elektronickej pošty. Komunikáciu prostredníctvom elektronickej pošty treba potvrdiť aj v listinnej forme poštou alebo osobne, **najneskôr do troch pracovných dní** odo dňa odoslania informácie elektronicky. V prípade zistenia rozdielov v informáciách zaslaných prostredníctvom elektronickej pošty a doručených v listinnej forme poštou alebo osobne, je rozhodujúca listinná forma.

# 15. vysvetľovanie a doplnenie súťažných podkladov

15.1 Záujemca môže požiadať obstarávateľa o vysvetlenie súťažných podkladov alebo inej sprievodnej dokumentácie spôsobom uvedeným v bodoch 14.1,14.2 týchto súťažných podkladov u kontaktnej osoby verejného obstarávateľa uvedenej v bode 1 týchto súťažných podkladov..

15.2 Za včas doručenú žiadosť záujemcu o vysvetlenie sa považuje požiadavka doručená obstarávateľovi dvanásť dní pred uplynutím lehoty na predkladanie ponúk.

15.3 Vysvetlenie každej žiadosti záujemcu o vysvetlenie, predloženej podľa bodov 15.1 a 15.2 týchto súťažných podkladov, sa oznámi bezodkladne s prihliadnutím na primeraný čas na kvalifikované vypracovanie vysvetlenia všetkým záujemcom, ktorí si prevzali súťažné podklady, najneskôr však šesť dní pred uplynutím lehoty na predkladanie ponúk. (Pre zjednodušenie komunikácie doporučujeme, aby záujemcovia otázky zaslali aj e-mailom na adresu lukas@sqm.sk vo formáte .doc.).

15.4 Ak je to nevyhnutné, verejný obstarávateľ môže doplniť informácie uvedené v súťažných podkladoch, ktoré preukázateľne oznámi súčasne všetkým záujemcom, bezodkladne, najneskôr šesť dní pred uplynutím lehoty na predkladanie ponúk. Tieto informácie nesmú byť v rozpore s oznámením o vyhlásení verejného obstarávania.

15.5 Ak uchádzači zistia nesúlad medzi textovou a výkresovou časťou špecifikácií alebo súpisom položiek, sú povinní na túto skutočnosť verejného obstarávateľa upozorniť v rámci lehoty na vysvetľovanie a doplnenie súťažných podkladov.

# 16. obhliadka miesta plnenia zmluvy

16.1 Záujemcom sa odporúča vykonať obhliadku miesta realizácie predmetu zákazky a jeho okolia tak, aby si sám overil a získal všetky informácie, ktoré bude potrebovať na prípravu, spracovanie ponuky a začatie prác súvisiacich s realizáciou predmetu zákazky. Výdavky spojené s touto prehliadkou idú na ťarchu záujemcov.

16.2 V prípade požiadavky záujemcu o obhliadku miesta realizácie požadovaného predmetu zákazky záujemca môže dohodnúť termín obhliadky u kontaktnej osoby uvedenej v  bode 1 týchto súťažných podkladov.

## ZÁBEZPEKA PONUKY

# 17. Zábezpeka na súťažnú ponuku

17.1 Zábezpeka ponúk sa vyžaduje a je stanovená vo výške**350 000,00  EUR**.

17.2 Spôsob zloženia zábezpeky:

a) zložením finančných prostriedkov na bankový účet verejného obstarávateľa, alebo

b) poskytnutím bankovej záruky za uchádzača

17.3 **Podmienky zloženia zábezpeky:**

17.3.1 **Zložením finančných prostriedkov na bankový účet verejného obstarávateľa.**

Finančné prostriedky musia byť zložené na účet verejného obstarávateľa:

Banka: Prima Banka Slovensko, a.s.

*Údaje pre tuzemský platobný styk:*

Číslo účtu, IBAN: SK80 5600 0000 0031 5277 5001

Variabilný symbol (VS): **IČO uchádzača**

(Všetky poplatky t.j. poplatky banky verejného obstarávateľa a poplatky zahraničných bánk budú účtované na ťarchu príjemcu)

* Finančné prostriedky musia byť pripísané na účet verejného obstarávateľa najneskôr v momente uplynutia lehoty na predkladanie ponúk podľa bodu 22.2 týchto súťažných podkladov. Doba platnosti zábezpeky formou zloženia finančných prostriedkov na účet obstarávateľa trvá až do uplynutia lehoty viazanosti ponúk podľa bodu 9.1 týchto súťažných podkladov.
* Ak finančné prostriedky nebudú zložené na účte verejného obstarávateľa podľa bodov uvedených vyššie v týchto súťažných podkladoch, bude uchádzač z užšej súťaže vylúčený.

17.3.2 **Poskytnutím bankovej záruky za uchádzača.**

* Poskytnutie bankovej záruky sa riadi ustanoveniami § 313 až § 322 zákona č. 513/1991 Zb. Obchodný zákonník. Záručná listina môže byť vystavená bankou so sídlom v Slovenskej republike, pobočkou zahraničnej banky v Slovenskej republike alebo zahraničnou bankou. Doba platnosti bankovej záruky môže byť v záručnej listine obmedzená najmenej do uplynutia lehoty viazanosti ponúk podľa bodu 9.1 týchto súťažných podkladov.
* Záručná listina, v ktorej banka písomne vyhlási, že uspokojí verejného obstarávateľa (veriteľa) za uchádzača do výšky finančných prostriedkov, ktoré veriteľ požaduje ako zábezpeku viazanosti ponuky uchádzača, musí byť súčasťou ponuky.
* Ak záručná listina nebude súčasťou ponuky, bude uchádzač z užšej súťaže vylúčený.
* Ak bude uchádzač vyžadovať vrátenie originálu záručnej listiny banky, v ponuke predloží originál záručnej listiny banky (voľný, nezviazaný s ponukou) a v origináli ponuky jej overenú kópiu zviazanú s ponukou.

17.4 Verejný obstarávateľ uvoľní alebo vráti uchádzačovi zábezpeku do siedmich dní odo dňa

 a) márneho uplynutia lehoty na doručenie námietky, ak ho verejný obstarávateľ vylúčil z verejného obstarávania, alebo ak verejný obstarávateľ zruší použitý postup zadávania zákazky,

 b) uzavretia zmluvy

17.5 Spôsob zloženia zábezpeky si vyberie uchádzač podľa podmienok uvedených v bode 17.2 týchto súťažných podkladov.

17.6 V prípade predĺženia lehoty viazanosti ponúk, zábezpeka naďalej zabezpečuje viazanosť ponuky až do uplynutia predĺženej lehoty viazanosti ponúk.

17.7 Ak obstarávateľ zruší použitý postup zadávania zákazky, bezodkladne vráti zábezpeku uchádzačovi.

17.8 Zábezpeka vo forme finančných prostriedkov zložených na bankový účet verejného obstarávateľa v prípade predĺženia lehoty viazanosti ponúk naďalej zabezpečuje viazanosť ponuky až do uplynutia predĺženej lehoty viazanosti ponúk, pokiaľ uchádzač verejnému obstarávateľovi neoznámi, že sa po uplynutí pôvodnej lehoty viazanosti ponúk necíti byť ďalej svojou ponukou viazaný.

17.9 Zábezpeka vo forme bankovej záruky v prípade predĺženia lehoty viazanosti ponúk naďalej zabezpečuje viazanosť ponuky až do uplynutia predĺženej lehoty viazanosti ponúk, pokiaľ uchádzač verejnému obstarávateľovi neoznámi, že sa po uplynutí pôvodnej lehoty viazanosti ponúk necíti byť ďalej svojou ponukou viazaný.

17.10 V prípade, že je banková záruka vystavená na kratšiu dobu, ako je predĺžená lehota viazanosti ponúk, bude uchádzač verejným obstarávateľom pred uplynutím pôvodnej lehoty viazanosti ponúk vyzvaný na doručenie listiny vystavenej bankou, dokladujúcou jej predĺženie. V tomto prípade môže uchádzač nahradiť bankovú záruku zložením finančných prostriedkov na bankový účet verejného obstarávateľa v požadovanej výške, ak tak urobí v pôvodnej lehote viazanosti ponúk.

17.11 Zábezpeka prepadne v prospech verejného obstarávateľa, ak uchádzač:

a) odstúpi od svojej ponuky v lehote viazanosti ponúk,

b) neposkytne súčinnosť alebo odmietne uzavrieť zmluvu podľa § 56 ods. 8 až 12 zákona o verejnom obstarávaní

## PRÍPRAVA A PREDLOŽENIE PONUKY

# 18. jazyk ponuky

18.1 Celá ponuka , doklady a dokumenty vo verejnom obstarávaní musia byť vyhotovené v štátnom jazyku (t .j. v slovenskom jazyku).

18.2 Ak ponuku predkladá uchádzač so sídlom mimo územia Slovenskej republiky, musí predložiť doklady, dokumenty a iné písomnosti v pôvodnom jazyku a súčasne preložené do štátneho jazyka okrem dokladov predložených v českom jazyku. Ak sa zistí rozdiel v ich obsahu, rozhodujúci je úradný preklad v štátnom jazyku.

# 19. vyhotovenie ponuky

19.1 Ponuka musí byť vyhotovená v listinnej forme v originálnom vyhotovení, ktorá zabezpečí trvalé zachytenie jej obsahu. Ponuka musí byť vyhotovená nezmazateľným atramentom rukopisom, písacím strojom alebo tlačiarenským výstupným zariadením výpočtovej techniky, ktorej obsah je pre fyzickú osobu čitateľný.

19.2 Ponuka sa prekladá tak, aby obsahovala osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk, označenú slovom „Kritériá“, názvom uchádzača a heslom súťaže a osobitne oddelenú a uzavretú ostatnú časť ponuky, označenú slovom „Ostatné“, názvom uchádzača a heslom súťaže. Obsah jednotlivých častí ponuky je uvedený v bode 20 týchto súťažných podkladov.

19.3 Uchádzač predloží ponuku aj v elektronickej podobe (časť Ostatné a časť Kritériá) ako jeden súbor na elektronickom nosiči (napr. CD, DVD, USB), a to v časti ponuky označenej ako „Kritériá“. Podľa pokynov Úradu pre verejné obstarávanie musia zodpovedať podpísanej papierovej verzii vo formáte .pdf v strojovo čitateľnom tvare, obrázkové výstupy vo formáte .pdf. Odporúčanie: Súbor vo formáte .pdf možno vytvoriť napr. z textového dokumentu (.doc, .rtf a pod.) príslušným softvérom (napr. PDF creator, Cute PDF, Adobe Acrobat a pod.). Ak by bol PDF súbor vytvorený z papierovej verzie dokumentu skenovaním, musí byť prevedený na strojovo čitateľný tvar použitím softvéru na prevod. Ak uchádzač kópiu ponuky nepredloží na elektronickom nosiči, verejný obstarávateľ to bude považovať za formálny nedostatok, ktorý nemá vplyv na kvalitu ponuky.

19.4 Ponuka uchádzača musí byť podpísaná uchádzačom alebo osobou/osobami oprávnenými konať v mene uchádzača. Verejný obstarávateľ odporúča, aby všetky strany originálu ponuky boli parafované oprávnenou osobou uchádzača alebo oprávnenými osobami uchádzača, aby bola ponuka zviazaná vcelku bez možnosti svojvoľnej výmeny jednotlivých častí (napríklad knižničná väzba, hrebeňová väzba doplnená špagátovým spojením, ktorá je zabezpečená prelepením páskou a opatrená pečiatkou uchádzača, rýchlo viazač doplnený špagátovým spojením, ktorý je zabezpečený prelepením páskou a opatrený pečiatkou uchádzača) a aby uchádzač všetky strany ponuky očísloval vzostupne od strany 1 po stranu x arabskými číslicami bez kombinácie s abecednými znakmi.

19.5 Potvrdenia, doklady a iné dokumenty tvoriace ponuku, požadované v týchto súťažných podkladoch, musia byť v ponuke predložené ako originály alebo ich úradne osvedčené kópie, pokiaľ nie je určené inak.

19.6 Verejný obstarávateľ v zmysle § 22 zákona o verejnom obstarávaní informuje záujemcov, že informácie, ktoré mu uchádzač alebo záujemca poskytol a označil ako dôverné resp. že sú predmetom ich obchodného tajomstva, zachová mlčanlivosť. Tým však nie sú dotknuté ustanovenia týkajúce sa oznámenia o výsledku verejného obstarávania, komisie, otvárania ponúk a povinnosti zverejňovania zmlúv podľa osobitného predpisu (§ 47a zákona č. 40/1964 Z. z. Občiansky zákonník v znení neskorších predpisov).

# 20. obsah ponuky

20.1 Ponuka musí obsahovať osobitne oddelenú a uzavretú časť týkajúcu sa návrhu na plnenie kritérií na vyhodnotenie ponúk, označenú slovom „Kritériá“ a osobitne oddelenú a uzavretú ostatnú časť ponuky označenú slovom „Ostatné“.

20.2 Časť ponuky **„Ostatné“** bude obsahovať:

 20.2.1 **Splnomocnenie** vedúceho člena skupiny (ak ponuku predkladá skupina dodávateľov)

 20.2.2 **Doklad o zložení zábezpeky** vo forme výpisu z účtu alebo zábezpeku ponuky tak ako je to uvedené v bode 17 týchto súťažných podkladov

 20.2.3 **Návrh zmluvy o dielo** v jednej kópii **okrem vyplneného bodu č. 1, čl. IV. Cena,** podľa prílohy č. 2 týchto súťažných podkladov podpísaný štatutárnym orgánom uchádzača alebo splnomocnenou osobou

20.3 Časť ponuky **„Kritériá“** bude obsahovať:

 20.3.1 **Ponukový list** – podľa prílohy č.1 týchto súťažných podkladov, podpísaný štatutárnym orgánom uchádzača alebo splnomocnenou osobou

 20.3.2 **Ocenený výkaz výmer** podľa prílohy č. 4 týchto súťažných podkladov podpísaný štatutárnym orgánom uchádzača alebo splnomocnenou osobou

 20.3.3 **Návrh zmluvy o dielo** v jednej kópii (vrátane vyplneného bodu č. 1, čl. IV. Cena) podľa prílohy č. 2 týchto súťažných podkladov podpísaný štatutárnym orgánom uchádzača alebo splnomocnenou osobou

 20.3.4 **Celú** **ponuku na CD/DVD** vrátane **cenovej časti** (rozpočtu) podľa prílohy č. 4 týchto súťažných podkladov. Rozpočet vyplnený v tabuľkovom programe musí byť zavzorcovaný a jednotkové ceny, cena za položky a celkové ceny musia byť zaokrúhlené na dve desatinné miesta. Ak uchádzač ponuku nepredloží na elektronickom nosiči, obstarávateľ to bude považovať za formálny nedostatok, ktorý nemá vplyv na kvalitu ponuky.

20.4 Ponuka predložená uchádzačom bude riadne skompletizovaná a dokumenty zviazané v súlade s týmito súťažnými podkladmi a oznámením o vyhlásení užšej súťaže.

Ponuka bude obsahovať „Obsah ponuky“ a všetky strany originálu ponuky budú očíslované a podpísané (odtlačok pečiatky so vzorovým podpisom takejto osoby sa nebude uznávať). Číslovanie strán bude v súlade s obsahom ponuky.

# 21. Označenie obalov písomných ponúk

21.1 Uchádzač vloží ponuku do spoločného obalu, ktorý musí byť uzatvorený a bude obsahovať osobitne oddelenú a uzavretú časť týkajúcu sa návrhu na plnenie kritériá na vyhodnotenie ponúk, označenú slovom "Kritériá" a osobitne oddelenú a uzavretú ostatnú časť ponuky, označenú slovom "Ostatné" tak, aby bola zabezpečená neporušiteľnosť a oddeliteľnosť jednotlivých častí. Na spoločnom obale ponuky bude uvedené:

a) obchodné meno a sídlo verejného obstarávateľa uvedené v týchto súťažných podkladoch

b) obchodné meno a sídlo alebo miesto podnikania uchádzača (v prípade skupiny obchodné meno a sídlo vedúceho člena skupiny s výrazným označením “vedúci člen“ a obchodné meno a sídlo všetkých ostatných členov)

c) označenie **„Súťaž – neotvárať“**

d) označenie heslom užšej súťaže **,, Aglomerácia Rajecké Teplice – rozšírenie kanalizácie“**

21.2. Označenie obalu časti ponuky „Ostatné“ a časti ponuky „Kritériá“:

 21.2.1. obal časti ponuky s názvom **„Ostatné“** musí obsahovať údaje:

* obchodné meno a sídlo alebo miesto podnikania uchádzača (v prípade skupiny obchodné meno a sídlo vedúceho člena skupiny s výrazným označením “vedúci člen“ a obchodné meno a sídlo všetkých ostatných členov)
* označenie „Ostatné“
* označenie heslom užšej súťaže „**Aglomerácia Rajecké Teplice – rozšírenie kanalizácie“**

 21.2.2. obal časti ponuky s názvom **„Kritériá“** musí obsahovať údaje:

* obchodné meno a sídlo alebo miesto podnikania uchádzača (v prípade skupiny obchodné meno a sídlo vedúceho člena skupiny s výrazným označením “vedúci člen“ a obchodné meno a sídlo všetkých ostatných členov)
* označenie „Kritériá“
* označenie heslom užšej súťaže „**Aglomerácia Rajecké Teplice – rozšírenie kanalizácie“**

21.3 Ak spoločný obal nebude zalepený a označený tak, ako je to uvedené v bode 21.1 týchto súťažných podkladov verejný obstarávateľ nepreberá žiadnu zodpovednosť za nesprávne doručenie alebo za predčasné otvorenie obalu s ponukou.

# 22. Miesto a lehota na predkladanie ponúk

#

22.1 Ponuky je potrebné doručiť poštovou zásielkou na adresu:

 **SQM, s.r.o.**

 **Partizánska cesta 71, 974 01 Banská Bystrica**

 pri osobnom doručení:

 **SQM, s.r.o.**

 **Partizánska cesta 71, 974 01 Banská Bystrica**

22.2 Lehota na predkladanie ponúk uplynie v čase **..................** Ponuka predložená po uplynutí vyššie uvedenej lehoty na predkladanie ponúk sa vráti uchádzačovi neotvorená.

22.3 Uchádzač predloží ponuku v uzavretom obale osobne alebo poštovou zásielkou na adresu uvedenú v bode 22.1 týchto súťažných podkladov v lehote na predkladanie ponúk uvedenú v bode 22.2 týchto súťažných podkladov.

22.4 V prípade, ak uchádzač predloží ponuku prostredníctvom poštovej zásielky, je rozhodujúci termín doručenia ponuky verejnému obstarávateľovi.

22.5 Pri osobnom doručení ponuky uchádzačom na uvedenej adrese, verejný obstarávateľ vydá uchádzačovi potvrdenie o jej prevzatí s uvedením miesta, dátumu a času prevzatia ponuky.

# 23. Doplnenie, Zmena a odvolanie ponuky

23.1 Uchádzač môže predloženú ponuku dodatočne doplniť, zmeniť alebo odvolať do uplynutia lehoty na predkladanie ponúk uvedenú v bode 22.2 týchto súťažných podkladov.

23.2 Doplnenie alebo zmenu ponuky je možné vykonať písomným odvolaním pôvodnej ponuky na základe písomnej žiadosti uchádzača, zaslanej prostredníctvom poštovej zásielky alebo doručenej osobne uchádzačom alebo splnomocnenou osobou uchádzača na adresu uvedenú v bode 22.1 týchto súťažných podkladov a doručením novej ponuky v lehote na predkladanie ponúk uvedenú v bode 22.2 týchto súťažných podkladov.

23.3 Odvolanie ponuky je možné vykonať písomným odvolaním pôvodnej ponuky podpísaným orgánom oprávneným za uchádzača konať zaslaným prostredníctvom poštovej zásielky alebo osobne na adresu uvedenú v bode 22.1 v lehote na predkladanie ponúk uvedenú v bode 22.2 týchto súťažných podkladov.

23.4 Zmenu ponuky je možné vykonať písomným odvolaním pôvodnej ponuky podpísaným orgánom oprávneným za uchádzača konať zaslaným prostredníctvom poštovej zásielky alebo osobne a doručením novej ponuky na adresu uvedenú v bode 22.1 týchto súťažných podkladov v lehote na predkladanie ponúk uvedenú v bode 22.2 týchto súťažných podkladov. Zmenená ponuka môže byť v rozpore s akoukoľvek časťou pôvodnej ponuky.

# 24. oneskorené ponuky

24.1 Verejný obstarávateľ nebude akceptovať žiadnu zodpovednosť za oneskorené doručenie ponúk.

24.2 Všetky ponuky obdŕžané po uplynutí lehoty na predkladanie ponúk uvedenej v bode 22.2 týchto súťažných podkladov vráti verejný obstarávateľ uchádzačom neotvorené.

# 25. cena ponuky

25.1 Navrhovaná zmluvná cena musí byť stanovená podľa § 3 zákona NR SR č. 18/1996 Z. z. o cenách v znení neskorších predpisov. Cena bude predložená na formulári Ponukový list podľa prílohy č. 1 týchto súťažných podkladov.

25.2 Cena ponuky musí zahŕňať cenu za celý predmet zákazky, tak ako je špecifikovaný v súťažných podkladoch.

25.3 Uchádzač zároveň uvedie sadzby alebo ceny v EUR pre každú položku rozpočtu, vo výkaze výmer, ktorý tvorí prílohu č. 4 týchto súťažných podkladov, **zaokrúhlené na dve desatinné miesta**.

25.4 Uchádzač navrhovanú zmluvnú cenu a daň z pridanej hodnoty (ďalej len „DPH“) v ponuke uvedie v zložení:

* + 1. navrhovaná zmluvná cena bez DPH,
		2. sadzba DPH a výška DPH,
		3. navrhovaná zmluvná cena vrátane DPH

25.5 Ak uchádzač nie je platcom DPH, uvedie navrhovanú cenu celkom, ktorej súčasťou je aj DPH. Súčasne na túto skutočnosť v ponuke upozorní slovami „nie som platcom DPH“.

25.6 V prípade, ak verejný obstarávateľ zistí aritmetické chyby v ponuke, opraví ich nasledujúcim spôso­bom:

a) ak sa vyskytne nesúlad medzi sumou vyjadrenou číselne a sumou vyjadrenou slovne, suma vyjadrená slovne bude mať prednosť,

b) ak sa vyskytne nesúlad medzi jednotkovou cenou a celkovou cenou, zistenou vynásobe­ním jednotkovej ceny a množstva, potom uvedená jednotková cena bude považovaná za správnu cenu.

# 26. mena ponuky

26.1 Mena ponuky je EUR. Všetky sumy uvedené v rozpočte, v dotazníkoch a v iných dokumentoch musia byť vyjadrené v EUR.

# 27. náklady súvisiace s ponukou

27.1 Všetky výdavky spojené s  prípravou a predložením ponuky znáša uchádzač bez akéhokoľvek finančného nároku u verejného obstarávateľa, bez ohľadu na priebeh a výsledok procesu tohto verejného obstarávania.

.

27.2 Verejný obstarávateľ nie je zodpovedný, ani nebude uhrádzať žiadne výdavky alebo straty, ktoré môžu byť uchádzačovi spôsobené v súvislosti s obhliadkami staveniska alebo s kontrolami/preskúmaniami alebo v súvislosti s akýmkoľvek iným aspektom tohto verejného obstarávania.

27.3 Obsah ponuky (dokumenty, doklady, a pod.) doručenej v lehote na predkladanie ponúk na adresu uvedenú v súťažných podkladoch sa uchádzačom nevracia. Zostávajú ako súčasť dokumentácie o verejnom obstarávaní.

## OTVÁRANIE, VYHODNOTENIE A PRIJATIE PONUKY

# 28. otváranie ponúk

28.1 Otváranie obálok s ponukami:

 28.1.1 Otváranie časti ponúk označených ako **„Ostatné“** sa uskutoční dňa: **................... o ................ hod**. na adrese:

 **SQM, s.r.o.**

 **Partizánska cesta 71**

 **974 01 Banská Bystrica**

 28.1.2 Otváranie ponúk vykoná komisia tak, že najskôr overí neporušenosť ponuky a následne otvorí ponuku a časť ponuky označenú ako „Ostatné“. Každú otvorenú časť ponuky, označenú ako „Ostatné“ komisia označí poradovým číslom v tom poradí, v akom bola predložená. Po otvorení časti ponuky, označenej ako „Ostatné“ komisia vykoná všetky úkony podľa zákona o verejnom obstarávaní, spočívajúce vo vyhodnotení tejto časti ponuky, podaní vysvetlenia, doplnení tejto časti ponuky.

 28.1.3 Otváranie častí ponúk, označených ako **„Kritériá“** vykoná komisia najskôr deň nasledujúci po dni:

 a) márneho uplynutia lehoty na doručenie žiadosti o nápravu podľa [§ 164 ods. 1](https://www.slov-lex.sk/pravne-predpisy/SK/ZZ/2015/343/20171108.html#paragraf-164.odsek-1) zákona o verejnom obstarávaní alebo márneho uplynutia lehoty na doručenie námietok podľa [§ 170 ods. 3 písm. c)](https://www.slov-lex.sk/pravne-predpisy/SK/ZZ/2015/343/20171108.html#paragraf-170.odsek-3.pismeno-c) zákona o verejnom obstarávaní všetkým oprávneným osobám, ak nedošlo k vylúčeniu žiadneho záujemcu, uchádzača alebo účastníka ani k vylúčeniu žiadnej ponuky,

 b) márneho uplynutia lehoty na doručenie námietok podľa [§ 170 ods. 3 písm. a)](https://www.slov-lex.sk/pravne-predpisy/SK/ZZ/2015/343/20171108.html#paragraf-170.odsek-3.pismeno-a) a [b)](https://www.slov-lex.sk/pravne-predpisy/SK/ZZ/2015/343/20171108.html#paragraf-170.odsek-3.pismeno-b) zákona o verejnom obstarávaní všetkým oprávneným osobám, ak nedošlo k vylúčeniu žiadneho záujemcu, uchádzača alebo účastníka ani k vylúčeniu žiadnej ponuky a bola včas doručená aspoň jedna žiadosť o nápravu,

 c) márneho uplynutia lehoty na doručenie námietok podľa [§ 170 ods. 3 písm. d)](https://www.slov-lex.sk/pravne-predpisy/SK/ZZ/2015/343/20171108.html#paragraf-170.odsek-3.pismeno-d) zákona o verejnom obstarávaní všetkým oprávneným osobám, ak došlo k vylúčeniu aspoň jedného záujemcu, uchádzača alebo účastníka alebo k vylúčeniu aspoň jednej ponuky, ak nebola včas doručená žiadosť o nápravu alebo neboli včas doručené námietky podľa [§ 170 ods. 3 písm. a) až c)](https://www.slov-lex.sk/pravne-predpisy/SK/ZZ/2015/343/20171108.html#paragraf-170.odsek-3.pismeno-a) zákona o verejnom obstarávaní,

 d) keď nastane jedna z týchto skutočností, ak boli včas doručené aspoň jedny námietky:

1. doručenie rozhodnutia úradu podľa [§ 174 ods. 1](https://www.slov-lex.sk/pravne-predpisy/SK/ZZ/2015/343/20171108.html#paragraf-174.odsek-1) zákona o verejnom obstarávaní verejnému obstarávateľovi,

2. márne uplynutie lehoty na podanie odvolania všetkým oprávneným osobám, deň právoplatnosti rozhodnutia úradu podľa [§ 175 ods. 2](https://www.slov-lex.sk/pravne-predpisy/SK/ZZ/2015/343/20171108.html#paragraf-175.odsek-2) alebo [ods. 3](https://www.slov-lex.sk/pravne-predpisy/SK/ZZ/2015/343/20171108.html#paragraf-175.odsek-3) zákona o verejnom obstarávaní,

3. doručenie rozhodnutia úradu o odvolaní verejnému obstarávateľovi.

28.1.4 Otváranie časti ponúk označených ako **„Kritéria“** sa uskutoční na adrese:

 **SQM, s.r.o.**

 **Partizánska cesta 71**

 **974 01 Banská Bystrica**

28.1.5. Otváranie častí ponúk, označených ako „Kritériá“ vykoná komisia len vo vzťahu k ponukám, ktoré neboli vylúčené, a to na mieste a v čase oznámenom uchádzačom, ktorých ponuky neboli vylúčené; medzi odoslaním oznámenia a otváraním častí ponúk, označených ako „Kritériá“, musí byť aspoň päť pracovných dní. Komisia overí neporušenosť časti ponuky, označenej ako „Kritériá“ a zverejní obchodné mená, sídla alebo miesta podnikania všetkých uchádzačov a ich návrhy na plnenie kritérií, ktoré sa dajú vyjadriť číslom, určených verejným obstarávateľom na vyhodnotenie ponúk. Ostatné údaje uvedené v časti ponuky, označenej ako „Kritériá“ sa nezverejňujú. Každú otvorenú časť ponuky, označenú ako „Kritériá“ komisia označí rovnakým poradovým číslom ako časť ponuky, označenú ako „Ostatné“, predloženú tým istým uchádzačom.

28.1.6 Verejný obstarávateľ najneskôr do piatich dní odo dňa otvárania častí ponúk, označených ako "Kritériá" pošle všetkým uchádzačom, ktorí predložili ponuky v lehote na predkladanie ponúk a ktorých ponuka nebola vylúčená, zápisnicu z otvárania tejto časti ponúk. Zápisnica obsahuje údaje uvedené v bode 28.1.5 týchto súťažných podkladov.

28.1.7 Na otváraní obálok s ponukami časť „Kritériá“ sa môžu zúčastniť oprávnení zástupcovia uchádzača. Na otváraní obálok s ponukami môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou uchádzačom na jeho zastupovanie.

28.1.8 Uchádzač (fyzická osoba), štatutárny orgán alebo člen štatutárneho orgánu uchádzača (právnická osoba), sa preukáže na otváraní obálok s ponukami preukazom totožnosti. Poverený zástupca uchádzača sa preukáže preukazom totožnosti a splnomocnením na zastupovanie.

# 29. dôvernosť procesu verejného obstarávania

29.1 Členovia komisie na vyhodnotenie ponúk nesmú poskytovať informácie o obsahu ponúk počas vyhodnocovania ponúk.

29.2 O informáciách, ktoré uchádzač v ponuke poskytol a sú označené ako dôverné, bude verejný obstarávateľ zachovávať mlčanlivosť. Informácie označené ako dôverné môžu byť najmä obchodné tajomstvo a dôverné aspekty ponúk.

29.3 Ponuky uchádzačov ani ich časti sa nepoužijú bez súhlasu uchádzačov.

# 30. Vyhodnotenie ponúk a vysvetlenie ponúk

**Vyhodnotenie ponúk**

30.1 Vyhodnotenie ponúk vykoná komisia zriadená verejným obstarávateľom.

30.2 Komisia na vyhodnotenie ponúk zriadená verejným obstarávateľom (ďalej len „komisia“) vyhodnotí ponuky z hľadiska splnenia požiadaviek na predmet zákazky a vylúči ponuky, ktoré nespĺňajú požiadavky na predmet zákazky uvedené v súťažných podkladoch.

30.3 Komisia posúdi zloženie zábezpeky a vylúči ponuku uchádzača, ktorý nezložil zábezpeku podľa podmienok určených v bode 17 týchto súťažných podkladov.

30.4 Komisia vyhodnocuje ponuky, ktoré neboli vylúčené, len podľa kritérií určených v oznámení použitom ako výzva na súťaž a v týchto súťažných podkladoch.

30.5 Pri vyhodnocovaní ponúk postupuje komisia len podľa kritérií na vyhodnotenie ponúk uvedených v oznámení o zadávania tejto zákazky a spôsobom určeným v bode 31 týchto súťažných podkladov - Kritéria na vyhodnotenie ponuky.

**Vysvetlenie ponúk**

30.6 Komisia môže požiadať uchádzačov o písomné vysvetlenie ponúk. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

30.7 Ak sa pri zákazke objaví mimoriadne nízka ponuka, komisia písomne požiada uchádzača o podrobnosti týkajúce sa tej časti ponuky, ktoré sú pre jej cenu podstatné. Uchádzač musí doručiť odôvodnenie nízkej ponuky do piatich pracovných dní odo dňa doručenia žiadosti, pokiaľ komisia neurčila dlhšiu lehotu. Tieto podrobnosti sa môžu týkať najmä:

 hospodárnosti stavebných postupov, hospodárnosti výrobných postupov alebo hospodárnosti poskytovaných služieb,

1. technického riešenia alebo osobitne výhodných podmienok, ktoré má uchádzač k dispozícii na uskutočnenie stavebných prác,
2. osobitosti stavebných prác,
3. súladu so zákonmi, ktoré sa týkajú ochrany zamestnanosti a pracovných podmienok platných na mieste uskutočnenia stavebných prác,
4. možnosti uchádzača získať štátnu pomoc.

30.8 Komisia zohľadní vysvetlenie ponuky uchádzačov v súlade s požiadavkou podľa bodu 30.6 týchto súťažných podkladov alebo odôvodnenie mimoriadne nízkej ponuky uchádzačom, ktoré vychádza z predložených dôkazov. Po písomnom odôvodnení mimoriadne nízkej ponuky môže komisia vyzvať uchádzača na osobnú konzultáciu na účely vysvetlenia predloženého odôvodnenia, ktorá sa nesmie konať skôr ako päť pracovných dní odo dňa doručenia pozvánky. Komisia vylúči ponuku, ak:

 a) uchádzač nedoručí písomné vysvetlenie ponuky na základe požiadavky podľa bodu 30.6 týchto súťažných podkladov v lehote piatich pracovných dní odo dňa doručenia žiadosti o vysvetlenie, ak komisia neurčí dlhšiu lehotu,

 b) predložené vysvetlenie ponuky nie je v súlade s požiadavkou podľa bodu 30.6 týchto súťažných podkladov

 c) uchádzač nedoručí písomné odôvodnenie mimoriadne nízkej ponuky v lehote podľa bodu 30.7 týchto súťažných podkladov,

 d) uchádzač sa nedostaví po výzve komisie na osobnú konzultáciu na účely vysvetlenia predloženého odôvodnenia mimoriadne nízkej ponuky alebo

 e) predložené odôvodnenie mimoriadne nízkej ponuky nie je v súlade s požiadavkou podľa bodu 30.7 týchto súťažných podkladov.

30.9 Ak uchádzač odôvodňuje mimoriadne nízku ponuku získaním štátnej pomoci, musí byť schopný v primeranej lehote určenej komisiou preukázať, že mu štátna pomoc bola poskytnutá v súlade s príslušným právnym predpisom, inak komisia vylúči ponuku.

30.10 Uchádzač bude písomne upovedomený o vylúčení s uvedením:

 a) dôvodov vyplývajúcich najmä z nesúladu predloženej ponuky s technickými špecifikáciami, výkonnostnými požiadavkami a funkčnými požiadavkami na predmet zákazky určenými verejným obstarávateľom podľa § 42 ods. 2 zákona o verejnom obstarávaní,

 b) lehoty, v ktorej môže byť podaná námietka podľa § 170 ods. 3 písm. d) zákona o verejnom obstarávaní.

# 31. kritériá na vyhodnotenie ponuky

31. 1. Kritériom na vyhodnotenie ponúk **je najnižšia cena v EUR s DPH**.

31.2 Cenu uchádzač uvedie do Ponukového listu, ktorý tvorí prílohu č. 1 týchto súťažných podkladov.

31.3. Komisia určí poradie uchádzačov podľa výšky navrhnutej celkovej ceny spolu v EUR uvedenej v jednotlivých ponukách. To znamená, že prvý bude ten uchádzač, ktorý navrhol za uskutočnenie prác, ktoré sú predmetom zákazky, najnižšiu celkovú cenu s DPH. Ostatní uchádzači budú v ďalšom poradí podľa výšky navrhnutej ceny v EUR s DPH za uskutočnenie prác, ktoré sú predmetom zákazky.

## Informácia o výsledku vyhodnotenia ponúk a uzavretie zmluvy

# 32. Informácia o výsledku vyhodnotenia ponúk

32.1 Verejný obstarávateľ po ukončení vyhodnotenia ponúk bezodkladne písomne oznámi všetkým uchádzačom výsledok vyhodnotenia ponúk.

32.2 Úspešnému uchádzačovi oznámi, že jeho ponuku prijíma.

32.3 Ak úspešný uchádzač preukázal splnenie podmienok účasti podľa § 39 zákona o verejnom obstarávaní, verejný obstarávateľ písomne vyzve úspešného uchádzača, aby predložil doklady preukazujúce splnenie podmienok účasti uvedených v oznámení o vyhlásení verejného obstarávania. Doklady preukazujúce splnenie podmienky účasti uchádzač predloží v origináli alebo osvedčenej kópií. Úspešný uchádzač doručí požadované doklady v lehote **do piatich pracovných dní** od doručenia písomnej výzvy na adresu:

 **SQM, s.r.o., Partizánska cesta 71, 974 01 Banská Bystrica**

32.4 Verejný obstarávateľ po vyhodnotení ponúk, po skončení postupu podľa bodu 32.3 týchto súťažných podkladov a po odoslaní všetkých oznámení o vylúčení uchádzača, záujemcu alebo účastníka bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov a súčasne zverejní informáciu o výsledku vyhodnotenia ponúk a poradie uchádzačov v profile verejného obstarávateľa. Úspešnému uchádzačovi oznámi, že jeho ponuku prijíma. Neúspešnému uchádzačovi oznámi, že neuspel a dôvody neprijatia jeho ponuky. V oznámení uvedie identifikáciu úspešného uchádzača, informáciu o charakteristikách a výhodách prijatej ponuky a lehotu, v ktorej môže byť podaná námietka.

# 33. uzavretie zmluvy

33.1 Verejný obstarávateľ uzavrie zmluvu v lehote viazanosti ponúk. Uzavretá zmluva nesmie byť v rozpore so súťažnými podkladmi a s ponukou predloženou úspešným uchádzačom alebo uchádzačmi.

33.2 Zmluva s úspešným uchádzačom, ktorého ponuka bola prijatá, bude uzavretá v súlade s § 56 zákona o verejnom obstarávaní.

33.3 V prípade skupiny dodávateľov úspešný uchádzač pred podpisom zmluvy o dielo s verejným obstarávateľom uzavrie zmluvu o združení s účastníkmi združenia, ktorá bude zaväzovať zmluvné strany, aby za záväzky vzniknuté pri realizácii predmetu zákazky ručili spoločne a nerozdielne voči Objednávateľovi. Fotokópiu tejto zmluvy o združení predloží úspešný uchádzač obstarávateľovi najneskôr k dátumu podpisu zmluvy o dielo.

## Ďaľšie požiadavky NA ÚspešnÉho uchÁdzača pri uzavretí zmluvy

# 34. ďaľšie požiadavky na úspešného uchídzača pri uzavretí zmluvy

Úspešný uchádzač predloží:

34.1 Harmonogram postupu prác

## Záverečné ustanovenia

# 35. Etické podmienky

35.1 Akákoľvek snaha uchádzača získať dôverné informácie, vstúpiť do nezákonných dohôd s inými uchádzačmi alebo ovplyvňovať hodnotiacu komisiu, alebo obstarávateľa počas vyhodnocovania, bude viesť k vylúčeniu uchádzača.

# 36. Zrušenie súťaže

36.1 Verejný obstarávateľ môže zrušiť použitý postup zadávania zákazky len z dôvodov uvedených v § 57 zákona o verejnom obstarávaní.

36.2 V prípade zrušenia použitého postupu zadávania zákazky budú o tom všetci uchádzači bezodkladne informovaní s uvedením dôvodu zrušenia. Zároveň bude oznámený postup, ktorý bude použitý pri zadávaní zákazky na pôvodný predmet zákazky.

# 37. Osobitné ustanovenia

37.1 Verejný obstarávateľ si vyhradzuje právo neprijať ani 1 ponuku a neuzavrieť zmluvu so žiadnym uchádzačom v prípade, ak ceny bez DPH v predložených ponukách budú vyššie ako predpokladaná hodnota zákazky. Verejný obstarávateľ si vyhradzuje právo postupovať v zmysle § 57 ods.1, ods. 2 zákona o verejnom obstarávaní a neuzavrieť zmluvu s úspešným uchádzačom v prípade nepridelenia nenávratného finančného príspevku zo Štrukturálnych fondov Európskych spoločenstiev a zo štátneho rozpočtu, alebo aj v prípade neudelenia súhlasu na podpis ZoD.

Príloha č. 1 súťažných podkladov

### ponukový list

### pre zmluvu o dielo

### na zhotovenie stavby

**Referenčné číslo zverejnenia v Úradnom vestníku EÚ/Vestníku ÚVO:**

**.............................. zo dňa .............../....................................................................**

**Názov diela:** „**Aglomerácia Rajecké Teplice – rozšírenie splaškovej kanalizácie**“.

Ponuka sa predkladá pre:

Združenie obcí aglomerácia Rajecké Teplice,

Námestie SNP 29/1,

013 13 Rajecké Teplice

1. **ponuku predkladá**

|  |  |  |
| --- | --- | --- |
|  | **Obchodné meno(á) uchádzača (resp. členov skupiny)** | **Štátna príslušnosť** |
| **Uchádzač/****vedúci člen** |  |  |
| **Člen 2\*** |  |  |
| **Atď.\*** |  |  |

*\* Pridajte alebo vymažte ďalšie riadky pre členov podľa potreby, ak ponuku predkladá skupina.*

*Upozornenie: podzhotoviteľ sa pre účely tejto ponuky nepovažuje za člena. Ak ponuku predkladá uchádzač samostatne (nie ako skupina), názov uchádzača uvedie v riadku uchádzač a ostatné riadky sa vymažú.*

1. **kontaktná osoba (pre túto ponuku)**

|  |  |
| --- | --- |
| **Meno** |  |
| **Organizácia** |  |
| **Adresa** |  |
| **Telefón** |  |
| **Fax** |  |
| **E-mail** |  |

**3 prehlásenie uchádzača**

„Musí byť vyplnené a podpísané uchádzačom, osobou oprávnenou, resp. osobami oprávnenými konať v mene uchádzača v súlade s výpisom z obchodného registra alebo iného úradného registra, v ktorom je uchádzač zapísaný; v prípade skupiny – splnomocneným členom skupiny .“

My, dolupodpísaní, týmto vyhlasujeme, že:

Preštudovali sme a v plnej miere súhlasíme s  podmienkami užšej súťaže zverejnenej v úradnom vestníku Európske únie pod číslom **..............................** **zo dňa ........................**

1. a  ktoré sú uvedené v  súťažných podkladoch. Týmto akceptujeme všetky ustanovenia v ich úplnosti, bez výhrad a obmedzení.
2. V súlade s podmienkami súťažných podkladov a časovými termínmi v nich uvedenými, ponúkame realizáciu nasledovných prác (predmetu obstarania) bez výhrad alebo obmedzení:

**Zhotovenie stavby: „Aglomerácia Rajecké Teplice – rozšírenie splaškovej kanalizácie“.**

1. **Cena našej ponuky je:**

 **3.1 Cena bez DPH:**: ................................................................. ***EUR***

 ***(****slovom .......................................................................................* ***EUR)***

**3.2 DPH**: ................................................................................ ***EUR***

 ***(****slovom ......................................................................................* ***EUR)***

**3.3 Cena vrátane DPH**:............................................................. ***EUR***

 ***(****slovom ......................................................................................* ***EUR)***

1. Táto ponuka je platná počas lehoty viazanosti ponúk uvedenej v bode 9.1 týchto súťažných podkladov.
2. Naša firma / spoločnosť [*a naši podzhotovitelia*]má/ majú nasledovnú štátnu príslušnosť :
<………………………………………………………….>
3. Predkladáme túto ponuku v našom mene a [**ako člen** v <skupine> vedenej *<názov vedúceho člena/nami*> pre toto verejné obstarávanie. Týmto potvrdzujeme, že nepredkladáme ponuku na túto Zmluvu o dielo v žiadnej inej forme účasti. [Ako člen v <*skupine>* potvrdzujeme, že všetci členovia sú zodpovední spoločne a nerozdielne za realizáciu tejto zmluvy o dielo, vedúci člen je oprávnený zaväzovať sa a prijímať pokyny za a v mene všetkých členov a že vedúci člen je zodpovedný za realizáciu tejto Zmluvy o dielo vrátane platieb, a že všetci členovia v <*skupine*> sú viazaní zotrvať v <skupine> po celý čas realizácie tejto Zmluvy o dielo.]
4. Vyhlasujeme, že všetky doklady a údaje uvedené v ponuke sú pravdivé a úplné.
5. Zaväzujeme sa dodržiavať etické podmienky uvedené v bode 35 týchto súťažných podkladov. Pokynov pre uchádzačov a najmä zabrániť akémukoľvek možnému konfliktu záujmov alebo nadviazaniu akýkoľvek vzťahov s ostatnými záujemcami/uchádzačmi alebo inými stranami, ktoré sa zúčastňujú tohto verejného obstarávania v čase predloženia tejto ponuky. Nemáme svoje záujmy v žiadnej inej ponuke predkladanej v rámci tejto užšej súťaže.
6. Ak by nastala akákoľvek zmena v hore uvedených okolnostiach a v ktoromkoľvek štádiu realizácie tejto zmluvy o dielo, budeme o nej okamžite informovať obstarávateľa. Taktiež v plnej miere uznávame a akceptujeme, že akákoľvek nepresná alebo neúplná informácia uvedená zámerne v tejto ponuke môže viesť k nášmu vylúčeniu z tejto užšej súťaže a iných verejných obstarávaní.

Meno a priezvisko:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpisuje osoba alebo osoby oprávnené konať v mene uchádzača v súlade s výpisom z obchodného registra alebo iného úradného registra, v ktorom je uchádzač zapísaný) alebo osoba splnomocnená –. V prípade skupiny – splnomocneným členom skupiny .

...........................................................................................................................................

Miesto a dátum: ................................................................................................................

Pečiatka firmy/ spoločnosti

Táto ponuka obsahuje nasledovné prílohy:

***[ Vložiť Očíslovaný zoznam príloh s ich názvami ]***

**SPLNOMOCNENIE**

Priložte **splnomocnenie**, oprávňujúce podpísanie tejto ponuky a ostatnej súvisiacej dokumentácie tak, aby právne zaväzovalo uchádzača:

a/ V prípade, že ponuku predkladá samostatný uchádzač – plná moc bude vystavená osobou /osobami/ oprávnenými konať v mene uchádzača v súlade s výpisom z obchodného registra alebo iného úradného registra, v ktorom je uchádzač zapísaný.

Splnomocnenie nemusí predkladať samostatný uchádzač, ak v mene uchádzača podpisuje ponuku osoba/osoby oprávnené konať v mene uchádzača v súlade s výpisom z obchodného registra alebo iného ekvivalentného registra podľa sídla uchádzača a takýto doklad (výpis z registra) je súčasťou ponuky.

b/ V prípade, že uchádzačom bude skupina, plná moc bude vystavená osobou /osobami/ za každého člena skupiny oprávnenými konať v mene uchádzača v súlade s výpisom z obchodného registra alebo iného úradného registra, v ktorom je uchádzač zapísaný.

###